**Doklady potrebné k prijatiu žiadosti o udelenie trvalého pobytu na päť rokov podľa §43 zákona o pobyte cudzincov:**

* dve aktuálne fotografie s rozmermi 3 x 3,5 cm
* platný cestovný doklad (podľa § 2 ods. 1 písm. n) alebo § 125 ods. 3 zákona o pobyte cudzincov)

**Doklad nie starší ako 90 dní potvrdzujúci skutočnosti (§ 43 ods. 1 zákona o pobyte cudzincov), že ide o**

* **manžela štátneho občana SR s trvalým pobytom na území SR** (§ 43 ods. 1
písm. a) zákona o pobyte cudzincov):
* matričný doklad (sobášny list) – **môže byť starší ako 90 dní**; ak bolo manželstvo uzavreté mimo územia SR (na území cudzieho štátu, na ZÚ SR v cudzom štáte, na lodi alebo v lietadle mimo územia SR alebo na území nepatriacom žiadnemu štátu), štátny príslušník tretej krajiny musí priložiť k žiadosti sobášny list vydaný osobitnou matrikou v Bratislave (neprikladá overený preklad sobášneho listu vydaného orgánom cudzieho štátu),
* potvrdenie obce o trvalom pobyte štátneho občana SR alebo fotokópia jeho občianskeho preukazu, alebo dokladom o pobyte (§ 45 ods. 5 zákona o pobyte cudzincov),
* **závislého príbuzného v priamom rade štátneho občana SR s trvalým pobytom
 na území SR** (§ 43 ods. 1 písm. a) zákona o pobyte cudzincov):
* matričný doklad (rodný list) preukazujúci príbuzenský vzťah – **môže byť starší ako 90 dní,**
* potvrdenie obce o trvalom pobyte štátneho občana SR alebo fotokópia jeho občianskeho preukazu alebo dokladom o pobyte (§ 45 ods. 5 zákona o pobyte cudzincov),
* doklad potvrdzujúci závislosť; takýmto dokladom môže byť napríklad doklad o zdravotnom stave štátneho príslušníka tretej krajiny, v ktorom je uvedené, že jeho zdravotný stav si vyžaduje starostlivosť inej osoby a čestné vyhlásenie štátneho príslušníka tretej krajiny o tom, že v domovskom štáte mu nemá kto poskytnúť starostlivosť; pôjde najmä o osamelé osoby (ovdovené, rozvedené, slobodné, ktoré žijú samé v domácnosti) a bezvládne osoby. Závislým príbuzným je aj maloleté dieťa a nezaopatrené dieťa. V takomto prípade musí štátny príslušník tretej krajiny priložiť k žiadosti aj doklad potvrdzujúci nezaopatrenosť, napr. potvrdenie o štúdiu.
* **slobodné dieťa mladšie ako 18 rokov zverené do osobnej starostlivosti štátneho príslušníka tretej krajiny, ktorý je manželom štátneho občana SR s trvalým pobytom na území SR** (§ 43 ods. 1 písm. b) zákona o pobyte cudzincov):
* matričný doklad (rodný list dieťaťa) – **môže byť starší ako 90 dní**,
* čestné vyhlásenie zákonného zástupcu dieťaťa, že dieťa je slobodné,
* sobášny list, ak bolo manželstvo uzavreté mimo územia Slovenskej republiky (na území cudzieho štátu, na ZÚ SR v cudzom štáte, na lodi alebo v lietadle mimo územia SR alebo na území nepatriacom žiadnemu štátu), štátny príslušník tretej krajiny musí priložiť k žiadosti sobášny list vydaný osobitnou matrikou v Bratislave (neprikladá overený preklad sobášneho listu vydaného orgánom cudzieho štátu) – **môže byť starší ako 90 dní**,
* potvrdenie obce o trvalom pobyte štátneho občana Slovenskej republiky alebo fotokópia jeho občianskeho preukazu alebo dokladu o pobyte,
* fotokópia rozhodnutia príslušného orgánu o zverení dieťaťa do osobnej starostlivosti
(§ 45 ods. 5 zákona o pobyte cudzincov),
* **slobodné dieťa mladšie ako 18 rokov štátneho príslušníka tretej krajiny s trvalým pobytom na päť rokov** (§ 43 ods. 1 písm. c) zákona o pobyte cudzincov):
* matričný doklad (rodný list dieťaťa) – **môže byť starší ako 90 dní**,
* čestné vyhlásenie zákonného zástupcu dieťaťa, že dieťa je slobodné,
* fotokópia dokladu o pobyte rodiča dieťaťa (§ 45 ods. 5 zákona o pobyte cudzincov),
* **dieťa mladšie ako 18 rokov zverené do osobnej starostlivosti štátneho príslušníka tretej krajiny s trvalým pobytom na päť rokov** (§ 43 ods. 1 písm. c) zákona o pobyte cudzincov):
* matričný doklad (rodný list dieťaťa) **– môže byť starší ako 90 dní**,
* fotokópia dokladu o pobyte rodiča dieťaťa,
* fotokópia rozhodnutia príslušného orgánu o zverení dieťaťa do osobnej starostlivosti
(§ 45 ods. 5 zákona o pobyte cudzincov),
* **nezaopatrené dieťa staršie ako 18 rokov, ktoré sa o seba nedokáže postarať z dôvodu dlhodobého nepriaznivého zdravotného stavu, štátneho príslušníka tretej krajiny s trvalý pobytom** (§ 43 ods. 1 písm. d) zákona o pobyte cudzincov):
* matričný doklad (rodný list dieťaťa) – **môže byť starší ako 90 dní**,
* fotokópia dokladu o pobyte rodiča dieťaťa,
* doklad potvrdzujúci nezaopatrenosť napr. potvrdenie o dlhodobom nepriaznivom zdravotnom stave (§ 45 ods. 5 zákona o pobyte cudzincov),
* **záujem SR** (§ 43 ods. 1 písm. e) zákona o pobyte cudzincov):
* potvrdenie ústredného orgánu štátnej správy, že pobyt štátneho príslušníka tretej krajiny je v záujme SR (§ 45 ods. 5 zákona o pobyte cudzincov),

**Doklad nie starší ako 90 dní potvrdzujúci bezúhonnosť (§ 45 ods. 3 písm. b) zákona o pobyte cudzincov)**

* výpis z registra trestov štátu, ktorého je štátnym príslušníkom, to neplatí ak ide o štátneho príslušníka tretej krajiny mladšieho ako 14 rokov, alebo ak ide o zmenu druhu pobytu a k žiadosti o udelenie predchádzajúceho pobytu priložil doklad potvrdzujúci jeho bezúhonnosť,
* výpis z registra trestov štátu, v ktorom sa štátny príslušník tretej krajiny v posledných troch rokoch zdržiaval viac ako 90 dní počas šiestich po sebe nasledujúcich mesiacoch
(§ 121 ods. 1 zákona o pobyte cudzincov),

**Doklad nie starší ako 90 dní potvrdzujúci finančné zabezpečenie pobytu (§ 45 ods. 3 písm. c) zákona o pobyte cudzincov)**

* potvrdenie o zostatku na účte vedenomv banke na meno štátneho príslušníka tretej krajiny,
* potvrdenie zamestnávateľa o výške dohodnutej mzdy,
* pracovná zmluva, potvrdenie zamestnávateľa o výške vyplácanej mzdy, potvrdenie o zostatku na účte vedenom v banke alebo doklad o poberaní dôchodku manžela, rodiča alebo štátneho občana SR, ktorý je príbuzný štátneho príslušníka tretej krajiny v priamom rade spolu s čestným vyhlásením o tom, že poskytne štátnemu príslušníkovi tretej krajiny finančné a hmotné zabezpečenie počas jeho pobytu na území SR (§ 45 ods. 6 zákona o pobyte cudzincov),
* finančné zabezpečenie sa preukáže vo výške dvanásťnásobku životného minima a maloletá osoba preukáže zabezpečenie v polovičnej výške.

**Doklad nie starší ako 90 dní potvrdzujúci súhlas (§ 45 ods. 3 písm. d) zákona o pobyte cudzincov)**

* súhlas rodiča, ktorému toto dieťa nebolo zverené do osobnej starostlivosti a ktorý má právo stretávať sa s týmto dieťaťom (§ 43 ods. 2 zákona o pobyte cudzincov),

**Doklad nie starší ako 90 dní potvrdzujúci zabezpečenie ubytovania (§ 45 ods. 3 písm. e) zákona o pobyte cudzincov)**

* čestné vyhlásenie cudzinca o vlastníctve nehnuteľnosti,
* nájomná zmluva s vlastníkom alebo užívateľom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,
* potvrdenie ubytovacieho zariadenia o poskytnutí ubytovania (napr. potvrdenie hotela alebo ubytovne), alebo
* čestné vyhlásenie fyzickej osoby alebo právnickej osoby o poskytnutí ubytovania cudzincovi na území Slovenskej republiky a  doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.

Žiadosť o udelenie trvalého pobytu na päť rokov podáva štátny príslušník tretej krajiny osobne na zastupiteľskom úrade alebo osobne na policajnom útvare. Štátny príslušník tretej krajiny podľa § 43 ods. 1 písm. e) nemusí podať žiadosť o udelenie trvalého pobytu na päť rokov osobne. Za štátneho príslušníka tretej krajiny podľa § 43 písm. a) a d), ktorý pre bezvládnosť nemôže osobne podať žiadosť o udelenie trvalého pobytu na päť rokov, môže podať žiadosť rodinný príslušník štátneho príslušníka tretej krajiny, s ktorým žiada zlúčenie rodiny. Orgán, ktorý žiadosť prijal, vydá žiadateľovi v deň podania žiadosti potvrdenie o jej prijatí. Žiadosť o udelenie trvalého pobytu na päť rokov môže štátny príslušník tretej krajiny podať osobne aj na policajnom útvare, ak:

**a)** sa na území Slovenskej republiky zdržiava na základe platného povolenia na pobyt podľa osobitného predpisu,

**b)** sa na území Slovenskej republiky zdržiava na základe udeleného tolerovaného pobytu podľa § 58 ods. 1 písm. a) až c) alebo ods. 2 písm. **c)** sa na území Slovenskej republiky zdržiava na základe udeleného národného víza podľa § 15,

**d)** sa na území Slovenskej republiky zdržiava na základe schengenského víza udeleného iným členským štátom na základe dohody o zastúpení pri udeľovaní schengenských víz medzi Slovenskou republikou a iným členským štátom,

**e)** ide o štátneho príslušníka tretej krajiny, u ktorého sa vízum nevyžaduje, alebo

**f)** ide o držiteľa osvedčenia Slováka žijúceho v zahraničí.

* O žiadosti o udelenie trvalého pobytu na päť rokov príslušné oddelenie cudzineckej polície PZ rozhoduje v lehote **90 dní** odo dňa prijatia úplnej žiadosti. Aj v tomto prípade zákon o pobyte cudzincov ustanovuje výnimku, podľa ktorej ak ide o štátneho príslušníka tretej krajiny, ktorý zastupuje alebo pracuje pre významného zahraničného investora v Slovenskej republike alebo jeho dieťa, ktoré spĺňa jednu z podmienok podľa § 43 ods. 1 písm. b) až d) zákona o pobyte cudzincov, o žiadosti sa rozhoduje v lehote **30 dní**.
* V lehote  **30 dní**  od prevzatia dokladu o pobyte je štátny príslušník tretej krajiny povinný odovzdať policajnému útvaru lekársky posudok potvrdzujúci, že netrpí chorobou, ktorá ohrozuje verejné zdravie, to neplatí ak ide o zmenu druhu pobytu. Predmetný lekársky posudok vydáva lekár so špecializáciou v špecializačnom odbore infektológia a nesmie byť starší ako 30 dní. Lehotu na predloženie lekárskeho posudku potvrdzujúceho, že netrpí chorobou, ktorá ohrozuje verejné zdravie, môže policajný útvar na žiadosť cudzinca predĺžiť o 60 dní.
* Za podanie žiadosti o udelenie trvalého pobytu sa vyberie správny poplatok vo výške **165,50** eura podľa zákona č. 145/1995 Zb. o správnych poplatkoch v znení neskorších predpisov. Od uvedeného poplatku je oslobodený štátny príslušník tretej krajiny, ktorý žiada o udelenie trvalého pobytu na päť rokov podľa § 43 ods. 1 písm. a), teda ten, ktorý je manželom štátneho občana Slovenskej republiky s trvalým pobytom na území Slovenskej republiky alebo jeho závislým príbuzným v priamom rade. V prípade, že štátnemu príslušníkovi tretej krajiny bude udelený trvalý pobyt, za vydanie dokladu o pobyte sa vyberie správny poplatok vo výške **4,50** eura v zmysle citovaného zákona.
* **Za maloleté dieťa** koná vo veci udelenia trvalého pobytu na päť rokov zákonný zástupca a ak ho nemá, tak ustanovený opatrovník. Podľa zákona o správnych poplatkoch sú osoby mladšie ako 18 rokov oslobodené od poplatku za podanie žiadosti o udelenie trvalého pobytu na päť rokov.